de Pecorum et Pachydermorwn reliquiis fossilibus. 709 



supra maxillam prominet atque margo maxillaris ibidem satis acutus, 

 nec obtusus, ut in illa, superiore loco descripta, maxilla notatur. 



§ 23. 



Aliud dein notabilefragmentum maxillae inferioris Elephan- 

 tis mammontei (v. Cat. Mus. No.23) in ripa Bugi amnis provinciae 

 Bialystocensis efFossae, fere ex toto nigrum et solidum est, minimeque 

 friabile; ponderosissimum itaque adparet, et magis etiam propterea, 

 quod particulis terrenis et forte ferreis ubique penetratum est. Ipsi 

 maxillari parti sinistrae insidet anterior pars dentis molaris posterioris, 

 quum antici dentes lactei bestiae adhucdum vitam degentiexciderint; 

 ita ut exigui tantum alveoli, perquam coarctati, in maxilla inferiori 

 discernantur. Sinister igitur dens molaris 7 laminis vitreis distinctis 

 construitur, quae singulae circiter 31 lin. ab invicem distant; ante- 

 rior earum pagina a posteriori 2 lin. circiter remota est ; vitreae lami- 

 nae omnino rectae sunt, anteriores huc illuc eversae, ideoque fimbria- 

 tae adparent, marginesque arcuatos constituunt; quapropter etiam 

 ±11, Fischer ex hisce ipsis speciem Kl. campylotis constituit. Verum 

 tamen arcuata eiusmodi laminarum conformatio grandaevam potius 

 bestiae aetatem, quam distinctam speciem indicare videtur; laminae 

 scilicet ipsi dentis margini insident, qui ideo tenuissimus est. 



Latitudo dentis 3 poll. excedit, quo iam grandaevitas bestiae pa- 

 tet; corona vero ultra 1 poll. 1 lin. alveolos excedit. Alveolus dentis 

 decidui vix 8 lin. longus, at ultra 2 poll. latus est; videtur itaque in 

 vivo iamiam animali magnitudine multum decrevisse et a posterioribus 

 sensim versus anteriora depulsum et eversum esse. 



Notabilis quoque est excisnra maxillaris tripollicaris, circularis 

 fere et ab elongata illa figura recedens, quam in iunioribus specimini- 

 bus constanter animadvertimus. Apex quoque processus maxillaris 

 omnino non ita longus est, ac in illo individuo antea descripto; quo 



